PMIndiaData/PMIndiaSum huggingface dataset:
প্রধান মন্ত্রীনা গুজরাতি পুম্নমকপু গুজরাতিগী অনৌবা চহি লাকপদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা গুজরাতি পুম্নমকপু গুজরাতিগী অনৌবা চহিগী তাঞ্জা লাকপদা য়াইফ-পাউজেল পীখ্রে। অনৌবা চহি অসিনা পুম্নমক্কী পুন্সীদা নুংঙাই য়াইফবা, চাউখৎপা, হকচাং ফবা অমসুং প্রোগ্রেস পুরকপা ওইরসনু হায়না মহাক্না য়াইফ-পাউজেল পীখি। ত্বীৎ অমদা প্রধান মন্ত্রীনা হায়খি: "સૌ ગુજરાતીઓને નવા વર્ષની હૃદયપૂર્વકની શુભકામનાઓ…!! આજથી પ્રારંભ થતું નવું વર્ષ….આપના જીવનમાં સુખ અને સમૃદ્ધિનો ઉજાસ પાથરે, આરોગ્ય નિરામય રહે તથા પ્રગતિના નવા સોપાન સર કરનારું બની રહે એવી અંતઃકરણ પૂર્વકની મનોકામના સાથે નૂતન વર્ષાભિનંદન…..॥"
উত্তরাখন্দ ফাউন্দেসন নুমীৎতা প্রধানমন্ত্রীনা উত্তরাখন্দগী প্রজাদা য়াইফ পাওজেল পিখ্রে

উত্তরাখন্দ ফাউন্দেসন নুমীৎতা প্রধানমন্ত্রী শ্রী নরেন্দ্র মোদীনা উত্তরাখন্দগী প্রজাদা য়াইফ পাওজেল পিখ্রে । প্রধানমন্ত্রীনা হায়খি, “চাওখৎপগী লম্বীদা খোংদারিবা উত্তরাখন্দগী মীয়াম্বু রাজ্য শেমখিবগী নুমীৎ অসিদা য়াইফ পাওজেল পিজরি । উত্তরাখন্দ ফাউন্দেসন নুমীৎ অসিদা, রাজ্যগী মীয়ামদা ঐহাক্না য়াইফ-পাওজেল পিজরি ।”
প্রধান মন্ত্রীনা জম্মু, কশ্মীর অমসুং লদাখকী থৌনা ফরবা অমসুং হান্নগী মওংদা হঞ্জিল্লবা ইচল-ইচে অমসুং ইচিল ইনাওশিংবু ইকাই খুম্নখ্রে

প্রধান মন্ত্রী নরেন্দ্র মোদীনা ঙসি জম্মু অমসুং কশ্মীরগী মরী লৈনবা বিলশিং পাস তৌখিবা অসি “পর্লিয়ামেন্তরী দেমোক্রেসীদা মরুওইবা তাঞ্জা অমনি” হায়না তরাম্না ওকখি। ত্বিতরদা থাগৎলকপা ৱাফমশিংদা প্রধান মন্ত্রীনা আশা তৌখি মদুদি “ঐখোয় অমত্তা ওইনা লেপকনি অমসুং অমত্তা ওইনা ঐখোয়না ভারত মচা কোতি ১৩০গী মংলান মংফাওনহনগনি।” মহাক্না হায়খি, “ঐহাক্না জম্মু, কশ্মীর অমসুং লদাখকী থৌনা ফরবা অমসুং হান্নগী মওংদা হঞ্জিল্লবা ইচল-ইচে অমসুং ইচিল ইনাওশিংবু ইকাই খুম্নজরি।” প্রধান মন্ত্রীনা মখা তানা হায়খি, “চহী কয়াদগী, ইমোস্নেল ব্লেকমেলদা থাজবা থম্বা মশাগী খনবা কাংলুপশিংনা মীয়ামদা শক্তি শিন্ননবা খনখিদে। জম্মু অমসুং কশ্মীর অসি হৌজিক্তি মখোয়গী কীশিদগী নান্থোক্লে। অনৌবা অয়ুক অমা, হেন্না ফরবা হয়েংনা ঙাইদুনা লৈরে।” শ্রী নরেন্দ্র মোদীনা হায়খি, “জম্মু, কশ্মীর অমসুং লদাখকা মরী লৈনবা বিলশিং অসিনা অপুনবগী শক্তম পুরক্লগনি অমদি শক্তি শিন্নরগনি। খোংথাংশিং অসিনা নহারোলশিংবু মহৌশাগী ফিভমদা পুরক্লগনি অমদি মখোয়দা মখোয়গী খুৎশা হৈবা অমসুং হৈ-শিংবা অদু উৎনবা খুদোংচাবা কয়া অমা পীরগনি। লোকেল ইনফ্রাস্ত্রকচরসু ফগৎলক্লগনি।” মহাক্না লদাখকী মীওইশিংবু অখন্ননা নুংঙাইবা ফোংদোকখি। মহাক্না হায়খি, “মসি য়াম্না হরাওনীংঙাই ওইবা ৱাফম অমনি মদুদি য়ুনিয়ন তেরিতোরী অমা লাওথোক্নবা মখোয়না মতম কয়াদগী তান্দুনা লাকপা অদু মপুং ফারে। ৱারেপ অসিনা লমদম অসিগী চাউখৎ থৌরাংদা পুক্নিং থৌগৎলগনি অমদি হেন্না ফবা দিবেলপমেন্তকী খুদোংচাবশিং ফংহল্লগনি।” প্রধান মন্ত্রীনা হায়খি, “জম্মু, কশ্মীর অমসুং লদাখকা মরী লৈনবা মরুওইবা বিলশিং পাস তৌবা অসিনা ভারতকী অপুনবা শক্তমগীদমক থবক তৌবীরম্বা অথোইবা সর্দার পতেল, দা. বাবাসাহেব অম্বেদকর অমসুং ভারতকী অপুনবা শক্তম অমসুং অমত্তা ওইবগীদমক্তা মথৱাই কৎখিবা দা. এস.পি. মুখর্জীগী মফমদা ইকাই খুম্নবনি।” মহাক্না হায়খি, “পর্লিয়ামেন্তা, রাজনিতী দলশিংনা তাঞ্জা অসিদা ৱাখল্লোনগী খেৎনবা থমদনা খন্ন-নৈনবা অসিদা শরুক য়াবা অসিনা ঐখোয়গী পর্লিয়ামেন্তরী দেমোক্রেসীগী মিংচৎ হেঙ্গৎহল্লে। মদুগীদমক্তা, ঐহাক্না এম.পি. পুম্নমকপু, তোঙান তোঙানবা রাজনিতী দলশিং অমসুং মখোয়গী লুচিংবশিংবু নুংঙাইবা ফোংদোকচরি।” প্রধান মন্ত্রীনা তোঙান্না ত্বিতরদা থাগৎলকপা অমদা হায়খি, “জম্মু, কশ্মীর অমসুং লদাখকী মীয়াম্না ৱফম অসিদা চাউথোকচবা ফাওগনি মদুদি এম.পি.শিংনা ৱাখল্লোনগী খেৎনবা থমখিদে অমদি লমদমশিং অসিগী তুংগী খনবগা লোয়ননা মখোয়গী শান্তি অমসুং চাউখৎপা পুরক্নবগীদমক খন্ন-নৈনখি। পাক চাউনা সপোর্ত ফংখিবা অদু রাজ্য সভাদা ১২৫:৬১ অমসুং লোক সভাদা ৩৭০:৭০গী মশিং অদুনা ময়েক শেংনা উবা ফংলে।” মহাক্না হায়খি, “ভারতকী উপ রাস্ত্রপতি অমসুং রাজ্য সভাগী চিয়রমেন, এম. বেনকৈয়া নাইদু গারু অমসুং অধ্যক্ষ ওম বির্লা কোতাজীনা থোইদোক হেন্দোকপা মওং অমদা হাউস অনিমক্কী থৌরম পরেংশিং চৎথবীখি, মদুগীদমক মখোয়বু জাতি পুম্বনা থাগৎফম থোকই।” মহাক্না অখন্ননা গৃহ মন্ত্রী অমিৎ শাহবু নুংঙাইবা ফোংদোকখি। “ঐখোয়গী গৃহ মন্ত্রী অমিৎ শাহ জীনা জম্মু, কশ্মীর অমসুং লদাখকী মীয়াম্বু হেন্না ফবা পুন্সি মহিং ফংহন্নবগী মাইকৈদা লেপ্পা লৈতনা থবক তৌরি। বিলশিং অসি পাস তৌখিবা অসিদা মহাক্কী ৱাশক অমসুং হোৎনরিবা অদু ময়েক শেংনা উবা ফংই। ঐহাক্না অমিৎ ভাইবু অখন্ননা নুংঙাইবা ফোংদোকচরি।”
প্রধান মন্ত্রীনা মহাক্কা ফম মানবা জর্মনগী ফেদরেল চান্সেলর দাঃ এঞ্জেলা মর্কেলগা ফোন্দা ৱারী শানখ্রে

প্রধান মন্ত্রী, শ্রী নরেন্দ্র মোদীনা ঙসি মহাক্কা ফম মানবা জর্মনগী ফেদরেল চান্সেলর দাঃ এঞ্জেলা মর্কেলগা ফোন্দা ৱারী শানখ্রে। লুচিংবশিংনা অফগানিস্তান্দা ওইরিবা সেক্যুরিতীগী ফিভম অমসুং মফমসিগী অমসুং মালেমগী অতৈ মফমশিংদা ওইরক্লিবা অসিগী মতাংদা খন্ন-নৈনখি। মখোয়না উপায় লৈতনা ময়ুমদা হল্লকখ্রবশিংদা অথুবা মতমদা খুদোংচাবা পীবগা লোয়ননা শান্তি থম্বা অমসুং সেক্যুরিতীগী মরুওইবদা লুম্না লৌখি। লুচিংবা অনি অসিনা কোবিদ-১৯ ভেক্সিনশিং, অইং-অশা অমসুং ইনর্জীদা মিৎয়েং চংদুনা চাউখৎ থৌরাংদা মতেং পীনবা অমসুং ললোল-ইতিক চাউখৎনবা পুক্নিং থৌগৎপা অমসুং ইকোনোমীগী ওইবা মরী থম্বা য়াওনা নাকন অনিগী এজেন্দাদসু খন্ন-নৈনখি। মখোয়না লাক্কদৌরিবা সি.ও.পি.-২৬ মীফম অমসুং য়ুনাইতেৎ নেসন্স সেক্যুরিতী কাউন্সিলদা মেরিতাইম সেক্যুরিতীগী মতাংদা ৱারী শানগদৌরিবা অসিদসু মিৎয়েং থমখি। মখোয়না ইন্দো-পেসিফিক্কী মফমদা নাকন অনিগী ওইবা চপ মান্নবা মিৎয়েং থম্নবা মরুওইনা লৌখি।
মন্ত্রী-মন্দলনা ফাইনান্স বিল, ২০২১গী অমেন্দমেন্তশিং অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা ফাইনান্স বিল ২০২১ (ফাইনান্স এক্ত, ২০২১ হায়না মার্চ ২৮, ২০২১ শেমখিবা)দা সরকারনা অমেন্দমেন্তশিং তৌনবগী এক্স-পোস্ত ফেক্তোগী অয়াবা পীখ্রে। প্রপোজেলশিং অসি মখা তানা ময়েক শেংহন্নবা অমসুং রেস্নেলাইজ ওইহন্নবা অমসুং ফাইনান্স বিলদা প্রপোজ তৌখিবা অমেন্দমেন্তশিং অসিদগী থোরক্লিবা স্তেকহোল্দরশিংগী খুদোংচাদবশিং কোকহন্নবা অমেন্দমেন্তশিং অসি তঙাই ফদে। পান্দমশিং ফাইনান্স বিল, ২০২১গী সরকারগী অমেন্দমেন্তশিং অসিনা বিল অসিদা প্রপোজ তৌখিবা অমেন্দমেন্তশিংদগী থোরক্লিবা স্তেকহোল্দরশিংগী খুদোংচাদবশিং কোকহনদুনা তেক্সপেয়র পুম্নমক্তা ইক্বিতী অমসুং ইনক্লুসিবনেস পীরগনি। ফাইনান্স বিল, ২০২১গী সরকারগী অমেন্দমেন্তশিং অসি সরকারগীদমক রিভেন্যু মতম চানা পুথোক্নবা অমসুং তেক্সপেয়রশিংগী ৱাকৎশিং কোকহনদুনা হৌজিক লৈরিবা প্রোবিজনশিং স্ত্রীমলাইন তৌনবা তেক্স প্রপোজেলশিংনি।
কমনৱেল্থ গেম্স ২০১৮গী ভারতকী কন্তিজেন্তকী মফমদা প্রধান মন্ত্রীনা নুংঙাইবা  ফোংদোকখ্রে

কমনৱেল্থ গেম্স ২০১৮গী ভারতকী কন্তিজেন্তকী মফমদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা ত্বিতরদা হায়খি, “কমনৱেল্থ গেম্স ২০১৮গী ভারতকী কন্তিজেন্তনা ভারত মচা পুম্নমকপু চাউথোকহল্লে। ঐখোয়গী শান্নরোই খুদিংমক্না মখোয়গী খ্বাইদগী ফবা মওং অদুদা শান্নখি। তকমান লৌরকখিবা এথেলেৎশিং অদুগী মফমদা ঐহাক্না নুংঙাইবা ফোংদোকচরি। কমনৱেল্থ গেম্স ২০১৮গী ভারতকী এথেলেৎ খুদিংমক্না ঐখোয়গী পুক্নিং থৌগৎলে। মখোয়গী পুন্সিগী ৱারিশিং অদুনা কত্থোকপগী শক্তি অদু লীররে। কমনৱেল্থ গেম্স ২০১৮দা ভারতকী মায় পাক্লকপা অসিনা নহা ওইরিবা কয়াবু শান্ন-খোৎনবগী মায়কৈদা হোৎননীংবা ফাওহল্লগনি। ঐখোয়গী শরুক্তা, সরকারদা লৈরিবা ঐখোয়না ফিৎ ইন্দিয়াগী খোংজং হেন্না কনখৎহন্নবা ওইথোকপা য়াবা পুম্নমক পাংথোক্লি।”
তোঙান তোঙানবা কুমহৈনা লাকপদা প্রধান মন্ত্রী শ্রী নরেন্দ্র মোদীনা লৈবাক মীয়ামদা য়াইফ-পাউজেল পীখ্রে।

প্রধান মন্ত্রীনা ত্বিতরদা ফোংদোকখি, “পুম্নমক্কী মফমদা বৈসাখীগী য়াইফ–পাউজেল পীজরি। কুমহৈ অসিনা পুম্নমক্কী পুন্সিদা নুংঙাই–য়াইফবা পুরকপা ওইরসনু। ঐখোয়গী লৈবাক অসিগী মীয়াম পুম্নমকপু পীজনবগীদমক লেপ্পা নাইদনা থবক সুবীরিবা ঐখোয়গী লৌমীশিংগী মফমদসু ঐখোয়না তৌবীমল খঙবা উৎচরি। ভারতনা মসিগী লৈজরিবা মখল–মখা অসিগীদমক চাউথোকচরি। জাতিগী মফম শিনবা থুংনা তোঙান তোঙানবা কুমহৈশিং পাংথোক্লি। মসিগী অখন্নবা থৌরমশিং অসিদা পুম্নমক্কী মফমদা য়াইফ–পাউজেল পীজরি। পুথান্দুগী অখন্নবা থৌরম লাকপদা তামিল মীয়ামগী মফমদা য়াইফ–পাউজেল পীজরি। অনৌবা চহি অসিদা অদোমগী অনীংবা অপাম্বা অদু থুংহনবীবা ওইরসনু হায়না ঐহাক্না থৌনীজরি। ভিসুগী নুংঙাইবা ফোংদোকচরি! অনৌবা চহি অসিনা অনৌবা অশা, চাউখৎপা অমসুং হকচাং ফবা পুরকপা ওইরসনু। পোইলা বোইশাখ লাকপদা বঙ্গালী পুম্নমক্কী মফমদা য়াইফ–পাউজেল পীজরি। অনৌবা চহি অসিনা পুম্নমক্কী পুন্সিদা শান্তি লৈবা, চাউখৎপা অমসুং নুংঙাই য়াইফবা পুরকপা ওইরসনু। সুভ নব বর্শ! ঐহাক্কী অসামগী ইচল–ইচে অমসুং ইচিল–ইনাওশিংগী মফমদা বোহগ বিহুগী য়াইফ–পাউজেল পীজরি। য়াইফরবা নুমীৎ অসিনা ঐখোয়গী খুন্নাইদা নুংঙাই য়াইফবা অমসুং হকচাং ফবা পুরকপা ওইরসনু। মালেমগী মফম কয়াদা লৈরিবা ঐহাক্কী উরিয়া মরূপ পুম্নমকপু মহা ভিসুবা সংক্রান্তিগী য়াইফ–পাউজেল পীজরি! লাক্কদৌরিবা চহি অসি অঙকপনা থল্লবা চহি অমা ওইবীয়ু। ইনাক খুল্লবা উরিয়া কলচরদা ঐখোয়না চাউথোকচরি।”
ওদিসাগী ঝারসুগুদা এয়রপোর্ত অসি

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ওদিসাগী ঝারসুগুদা এয়রপোর্ত অসি “বীর সুরেন্দ্র সাই এয়রপোর্ত, ঝারসুগুদা” হায়না নৌনা মমিং থোনবা অয়াবা পীরে । কান্নবশিং : বীর সুরেন্দ্র সাই অসি ওদিসাগী মমিং লৈরবা নিংতম লান্মী অমনি । লম অমগী মীয়ামগী অনিংবা খঙদুনা ঝারসুগুদা এয়রপোর্ত অসি নৌনা মমিং থোনবা অসি মতম কয়াগী মমাংদগী ওদিসা সরকারনা তক্নদুনা লাক্লবনি ।মসিনা রাজ্য অসিগা মরি লৈনবা শক্নাইরবা মীওইশিংদা ইকায়খুম্নবা উৎপা অমনি ।
পি.এম.না ৩৯শুবা প্রগতি মীফমগী ময়াই তাংবল লৌখ্রে

প্রধান মন্ত্রী শ্রী নরেন্দ্র মোদীনা ঙসি প্রগতিগী ৩৯শুবা মীফমগা ময়াই তাংবল লৌখ্রে, মসি প্রো-এক্তিব গবর্নেন্স এন্দ তাইমলী ইম্প্লিমেন্তেসন (অচেৎপা লৈঙাক অমসুং মতম চানা থবক পায়খৎপা)গীদমক্তা আই.সি.তি.দা য়ুম্ফম ওইবা মল্তি-মোদেল প্লেৎফোর্ম অমনি, মসিদা কেন্দ্র অমসুং রাজ্য সরকারশিং য়াওরি। মীফম অদুদা ঙসি প্রোজেক্ত নিপাল অমসুং স্কিম অমা য়াওনা এজেন্দা মাপলগী মরমদা য়েংশিনখি। প্রোজেক্ত নিপাল অদুগী মনুংদা, প্রজোক্ত অহুম রেল মন্ত্রালয়গীনি, প্রোজেক্ত অনিনা রোদ ত্রান্সপোর্ত & হাইৱে মন্ত্রালয় অমসুং পাৱর মন্ত্রালয়গীনি অমসুং প্রোজেক্ত অমনা পেত্রোলিয়ম & নেচরেল গ্যাস মন্ত্রালয়গীনি। প্রোজেক্ত নিপাল অসিগী অপুনবা শেনফম চাউরাক্না লুপা করোর ২০,০০০নি। প্রোজেক্তশিং অসি রাজ্য তরেৎ – বিহার, মধ্য প্রদেশ, রাজস্থান, আন্ধ্র প্রদেশ, গুজরাত, মহারাস্ত্রা অমসুং নোংচুপ বেঙ্গলগীনি । প্রধান মন্ত্রীনা অহেনবা শেনফমদগী কঞ্জনবা প্রোজেক্তশিং অসি মতম চানা লোইশিন্নবা শাফু পীখি। ৱারী-ৱাতাই অদুদা প্রধান মন্ত্রীনা পোশন অভিয়ানগী মতাংদসু য়েংশিনখি। মহাক্না হায়খি মদুদি পোশন অভিয়ানবু সরকারগী মপুং ফাবা মিৎয়েংগা লোইননা রাজ্য খুদিংমক্তা মিশন মোদতা চৎনহনগদবনি। মহাক্না মকোক্তগী হৌনা অঙাংশিংবু হকশেল অমসুং ন্যুত্রিসনগী মতাংদা খঙহনবা হেনগৎহন্নবা সেল্ফ-হেল্প গ্রুপ (এস.ঐচ.জি.)শিং অমসুং মফম অদুগী অতৈ ওর্গনাঅজেসশিনশিং শরুক য়াহনবগী মতাংদসু ফোংদোকখি, মদুনা খোংজং অসিবু পাকথোক-চাউথোকহনবা অমসুং মখা তানা চৎথহনবদা মতেং ওইনগনি। প্রগতি মীফমগী ৩৮শুবা এদিশন ফাওবদা, লুপা করোর লাখ ১৪.৬৪কী অপুনবা শেনফম ওইবা প্রোজেক্ত ৩০৩ য়েংশিনখ্রে।
ভতিকান সিতীদা প্রধান মন্ত্রীগী খোঙচৎ

হিজ হোলিনেস পোপ ফ্রান্সিস্না ২০২১গী ওক্তোবর ৩০, থাংজ নুমিৎতা ভতিকান সিতীদা লৈবা এপোস্তোলিক পেলেস্তা প্রধান মন্ত্রী শ্রী নরেন্দ্র মোদীবু লনাইগী ওইবা মীতিন অমদা ওকখ্রে। ভারতকী প্রধান মন্ত্রী অমসুং পোপকী মরক্তা উনবা অসি দিকেদ অনিগী মতুংদা অহানবনি। ২০০০ জুন্দা, লৈখিদ্রবা প্রধান মন্ত্রী শ্রী অতল বিহারি বাজপায়না ভতিকান্দা অরোইবা ওইনা চৎখি অমসুং মতম অদুগী পোপ হিজ হোলিনেস জোন পোল IIগা উনখি। ভারত অমসুং হোলি সিনা হৌখ্রবা ১৯৪৮গী দিপ্লোমেতিক ওইবা মরী শেমগৎনবা মরুপ মপাংগী ওইবা মরী থম্লি। ভারত অসি এসিয়াদা কেথোলিক মীশিং খ্বায়দগী য়াম্না লৈবা অনিশুবা লৈবাক্নি। ঙসিগী মীফম অসিদা, লুচিংবা অনিনা কোবিদ-১৯ লায়চৎ অমসুং মসিনা মালেম অসিগী মীয়ামদা ওইরকপা য়াবা ৱাফম কয়া অমা খন্নখি। মখোয়না অইং অশানা মরম ওইদুনা থেংনহল্লিবা অৱাবশিংগী মতাংদসু ৱা খন্নখি। প্রধান মন্ত্রীনা পোপ্তা ভারতনা আসা লৈনা লৌখৎলিবা অইং অশা থেংননবা হোৎনরিবা অমসুং কোবিদ-১৯ ভেক্সিন কোতি অমা হেন্না কাপথোকখিবা পাওদমখি। হিজ হোলিলেস্না ভারতনা মখোয়দা লায়চৎ মনুংদা মতেং পাংবিবগীদমক থাগৎপা ফোংদোকখি। প্রধান মন্ত্রীনা হিজ হোলিনেস পোপ ফ্রান্সিস্তা য়াম্না অথুবা মতমদা ভারত্তা কোইরক্নবা বার্তোন তৌখি, অমদি য়াম্না হরাওনা য়াবিরকখি। প্রধান মন্ত্রীনা স্তেতকী সেক্রেতরী, হিজ ইমিনেন্স কার্দিনেল পৈত্রো পারোলিনসু উনখি।
ভারতকী হোকী তীম্না এসিয়া কপ ২০১৭ লৌরকপদা প্রধানমন্ত্রীনা নুংঙাইবা ফোংদোকখ্রে

ভারতকী হোকী তীম্না এসিয়া কপ ২০১৭ মাই পাক্লকপদা প্রধানমন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধানমন্ত্রীনা হায়খি, “অচৌবা মশান্না! অচৌবা মাই পাকপা! এসিয়া কপ ২০১৭ লৌরকপদা ঐখোয়গী হোকী তীমদা নুংঙাইবা ফোংদোকচরি। অসিগুম্বা চাওনা মাই পাক্লকপা অসিদা ভারতনা নুংঙাইবা পোকচরি।”
পি.এম.না নোংচুপ বেঙ্গলদা থোকখিবা লাইবক থীবা লম্বীগী খুদোংথীবা থৌদোক্না মরম ওইদুনা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা নোংচুপ বেঙ্গলদা লৈবা বীরভুম জিলাদা থোকখিবা লাইবক থীবা লম্বীগী খুদোংথীবা থৌদোক্না মরম ওইদুনা লৈখিদ্রবশিংদা অৱাবা ফোঙদোকখ্রে। শ্রী মোদীনা অৱাবা তারবশিংদা পি.এম.এন.আর.এফ.তগী এক্স-গ্রেসিয়া পীনবদু লাউথোকখ্রে। প্রধান মন্ত্রী লোইশঙনা ত্বিত তৌখি; "নোংচুপ বেঙ্গলদা লৈবা বীরভুম জিলাদা থোকখিবা লাইবক থীবা লম্বীগী খুদোংথীবা থৌদোক্না মরম ওইদুনা লৈখিদ্রবশিংদা অৱাবা ফোঙদোকচরি। অশোক-অপন নংখ্রবশিংগীদমক থৌনিজরি। লৈখিদ্রবশিংগী ইমুং-মনুংগী মীওইশিংদা পি.এম.এন.আর.এফ.তগী লুপা লাখ ২ অমসুং অশোক-অপন নংখ্রবশিংদা লুপা ৫০,০০০ পীরগনি: পি.এম."
প্রধানমন্ত্রীনা আইএনএস কলবারি জাতিদা খুৎশিন্নখ্রে

প্রধানমন্ত্রী শ্রী নরেন্দ্র মোদীনা ঙসি মুম্বাইদা পাংথোকপা থৌরম অমদা ইশিং লান্মীগী সবমেরিন আইএনএস কলবারি জাতিদা খুৎশিন্নখ্রে । থৌরম অসিদা ভারতকী প্রজাশিংবু নুঙাইবা ফোংদোক্লদুনা প্রধানমন্ত্রীনা আইএনএস কলবারি অসি মেক ইন ইন্দিয়াগী অচৌবা খুদম অমনি হায়না ফোংদোকখি । মসিবু শেম শাবদা শরুক য়াখিবা পুম্নমকপু মহাক্না নুঙাইবা ফোংদোকখি । সবমেরিন অসিবু মহাক্না ভারত অমসুং ফ্রান্সকী মরক্তা খোংজেল থুনা চাওখৎলক্লিবা স্ত্রেতেজিক পার্তনরশিপ অদুগী খ্বাইদগী ফবা শক্তম অমনি হায়না ফোংদোকখি । আইএনএস কলবারিনা ভারতকী ইশিং লান্মীগী মফমদা অহেনবা শক্তি পিরগনি হায়না মহাক্না হায়খি । প্রধানমন্ত্রীনা হায়খি মদুদি ২১শুবা চহিচা অসি এসিয়াগী চহিচানি । মহাক্না মখা তাখি মদুদি মসিনা অকক্নবশু ওইরি মদুদি ২১শুবা চহিচা অসিদা দিবেলপমেন্তকী লম্বী অসি ভারত মহাসাগরগী খুথাংদা চংশিনগনি । মরম অদুনা সরকারগী পোলিসিশিংদা ভারত মহাসাগরনা অখন্নবা মফম অমা লৈরি হায়না মহাক্না মখা তাখি । প্রধানমন্ত্রীনা হায়খি মদুদি মসিগী ভিজন অসিনা এক্রোনিম সাগর ফাওদুনা খংবা ঙমগনি- রিজন অসিদা লৈরিবা পুম্নমক্কীদমক্তা সেক্যুরিতি অমসুং গীরোথ । প্রধানমন্ত্রীনা হায়খি মদুদি ভারতনা ভারত মহাসাগরদা মসিগী গ্লোবেল, স্ত্রেতেজিক অমসুং ইকোনোমিক ইন্তরেস্তশিংগা লোয়ননা মপুং ফানা এলর্ত ওইরি । মদুনা মরম ওইরগা রিজন অসিদা পিছ অমসুং স্তেবিলিতী প্রমোত তৌবদা অনৌবা অমসুং শক্তম য়াম্বা ভারতকী ইশিং লান্মীনা মাংজিল থাবা থৌদাং অমা লৌরি হায়না মহাক্না হায়খি । ঐখোয়গী নেস্নেল দিবেলপমেন্ততা মহাসাগরগী মহৌশাগী লৈজরক্লবা পোতেন্সিএল অদুনা ইকোনোমিগী পাঙ্গল হাপলি হায়না মহাক্না হায়খি । মরম অদুনা ভারতনা সমুদ্রদা থোক্লিবা তেরোরিজম, পাইরেসি অমসুং দ্রগ ত্রাফিক্কিং অসিনা চিংবা মায়োক্নরিবশিং অসি ভারত খক্তদা নত্তনা রিজন অসিদা লৈরিবা অতোপ্পা লৈবাকশিংনা মায়োক্নরিবা অদু মমুৎ তানা খংই হায়না মহাক্না মখা তাখি । ভারতনা অসিগুম্বা খুদোংচাদবা মায়োক্নরিবশিং অসি মায়োং য়াবদা মরুওইবা থৌদাং অমা লৌরি হায়না মহাক্না ফোংদোকখি । পৃথীবি অসি ইমুং মনুং অমনি হায়বা অদুদা ভারতনা থাজবা থম্মী অমসুং গ্লোবেলগী থৌদাং অদু মপুং ফাহল্লি হায়না মহাক্না ফোংদোকখি । ক্রাইসিসকী মতমদা ভারতনা মসিগী পার্তনরশিংগীদমক অহানবা মায়োং য়াবগী থৌদাং অদু লৌরি হায়না মহাক্না মখা তাখি । ইন্দিয়ান দিপ্লোমেসিগী হ্যুমেন ফেস অমসুং ইন্দিয়ান সেক্যুরিতী ইস্তাব্লিসমেন্ত অসি ঐখোয়গী স্পেসিয়েলিতীনি হায়না মহাক্না ফোংদোকখি । স্ত্রোং অমসুং কেপেবল ইন্দিয়ানা হ্যুমেনিতিগীদমক মরুওইবা থৌদাং অমা লৌগনি হায়না মহাক্না ফোংদোকখি । শান্তি অমসুং তংদু লৈতাবগী লম্বী অদুদা ভারতকা লোয়ননা চৎমিন্ননবা পৃথীবিগী লৈবাকশিংনা পাম্নরি হায়না মহাক্না ফোংদোকখি । প্রধানমন্ত্রীনা হায়খি মদুদি দিফেন্স অমসুং সেক্যুরিতীগা মরি লৈনবা ইকোসিস্তেম পুম্নমক হৌখিবা চহি অহুম অসিদা অহোংবা লাক্লে । আইএনএস কলবারি শেম শাবা মতমদা পৈশিনখিবা স্কিল সেত অদু ভারতকী লন অমনি হায়না মহাক্না ফোংদোকখি । প্রধানমন্ত্রীনা হায়খি মদুদি মতম শাংনা পন্দুনা লৈরম্লবা ৱান রেঙ্ক ৱান পেন্সনগী ইশু অদু ৱারোইশিন পুরক্তুনা সরকারনা হায়খিবা ৱাফম অদু ঙাকখি । প্রধানমন্ত্রীনা হায়খি মদুদি সরকারগী থৌশিলশিং অমসুং লান্মীশিংগী মথৌনা অদুনা জম্মু অমসুং কাশ্মিরদা তেরোরিজমবু প্রোক্সি ৱার ওইনা শিজিন্নরিবা অদু মায় পাকহনদবা লৈত্রি । জাতিগী ঙাকশেলদা থৱাই থাখ্রবা মখোয় পুম্নমক্কী মফমদা প্রধানমন্ত্রীনা মহাক্কী ইকায় খুম্নবা অদু ফোংদোকখি ।
একাউন্তিং, ফাইনান্স অমসুং ওদিৎকী লৌশিংগী লমদা ভারত অমসুং কুৱেৎকী মরক্তা এম.ও.য়ু. তৌনবা মন্ত্রীমন্দলনা য়ারে

কুৱাইত্ত একাউন্তিং, ফাইনান্স অমসুং ওদিৎকী লৌশিং অমসুং কেপাসিতী বিল্দিং হেনগৎহন্নবা মেমোরেন্দম ওফ অন্দরস্তেন্দিং (এম.ও.য়ু.) তৌনবা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং: এম.ও.য়ু. অদুনা কোনশিল্লিবা ভারত অমসুং কুৱেৎকী লুপ অনি অদুদি: i. ইন্সতিতুৎ ওফ চার্তর একাউনতেন্ত ওফ ইন্দিয়া (আই.সি.এ.আই.) অমসুং কুৱেৎ একাউনতেন্ত এন্দ ওদিতর্স এসোসিয়েসন (কে.এ.এ.এ.)না কুৱেত্তা পুন্না থবক তৌমিন্নগনি অমসুং তেক্নিকেলগী থৌরমশিং, সেমিনারশিং অমসুং কনফরেন্সশিং পাংথোক্কনি অমসুং মসিনা লুপ অনিগী মেম্বরশিং কান্নবা পীগনি অমসুং মখোয়গী শীনফমগী হৈথোই-শিংথোইবা হেনগৎহনগনি। অচংবা শেনফমশিং য়ানখিবগী মতুংইন্না নাকল অনিনা পুথোক্কনি। ii. কোর্পোরেত লৈঙাক, তেক্নিকেল রিসর্স, ক্বালিতী এসুরেন্স, ফোরেন্সিক একাউন্তিং, স্মোল এন্দ মেদিয়ম সাইজ প্রেক্তিসেস (এস.এম.পিস.)কী মরি লৈনবা ৱাফমশিং, ইস্লামিক ফাইনান্স, কন্তিন্যুং প্রোফেস্নেল দিবেলপমেন্ত (সি.পি.দি.) অমসুং নাকল অনিনা পাম্নবা হিরমশিংদা মতেং পীননবা আই.সি.এ.আই. অমসুং কে.এ.এ.এ. পুন্না থবক তৌমিন্নগনি। একাউন্তিংগী লৌশিং হেনগৎহন্নবা প্রোফেস্নেল দিবেলপমেন্ত অমসুং তেক্নিকেলগী থৌরমশিং, সেমিনারশিং অমসুং কনফরেন্সশিং পাংথোক্নবা আই.সি.এ.আই. অমসুং কে.এ.এ.এ.না এম.ও.য়ু.গী ৱাফমশিং থবক ওইনা পাংথোক্কনি অমসুং শৌগৎকনি। হায়রিবা থৌরমশিং অসিগী মফম কে.এ.এ.এ.না পীগনি অমসুং মসিগী মহৈরোইশিং অমসুং ফেকল্তী মেম্বরশিং হায়রিবা থৌরমশিং অসি য়াওনবা পুক্নিং থৌগৎকনি। iii. এম.ও.য়ু. অদুদা য়াওরিবা ৱাফমশিংগী মখাদা, আই.সি.এ.আই. অমসুং কে.এ.এ.এ.না নাকল অনিনা পাম্নবা হিরমশিংদা মতেং পীননবা খন্নগনি। লুপ অনিগী মেম্বরশিং অমসুং শীনফম অসি লমদা থবক তৌরিবশিংগী মরক্তা মতেং পীননবা মপানগী অমসুং মশাগী ওইবা কাংলোনশিং শেমগনি। মসিনা মখোয় মখোয়গী লুপশিংগী লৈঙাক অমসুং থবক পাংথোকপা হেনগৎহনগনি। iv. কুৱেৎ মচাশিং অমসুং আই.সি.এ.আই.গী মেম্বরশিংগীদমক কুৱেত্তা একাউন্তিং, ফাইনান্স অমসুং ওদিৎকী লমদা কে.এ.এ.এ. অমসুং আই.সি.এ.আই.না অতেনবা মতমগী প্রোফেস্নেল কোর্সশিং পাংথোক্কনি। v. নাকল অনিনা পাম্নবা মশক খঙদোক্লবা হিরমশিংদা মতেং পাংননবা পুন্না থবক তৌমিন্ননবা আই.সি.এ.আই. অমসুং কে.এ.এ.এ.না চুনবা থবকশিং পায়খৎকনি। আই.সি.এ.আই.না কুৱেৎ সরকারগী ইমপ্লোয়ীশিং, মন্ত্রীশিং, কে.এ.এ.এ.গী মেম্বরশিং অমসুং কুৱেৎ মচাশিংদা তেক্নিকেলগী ত্রেনিংশিং পীগনি। vi. ভারতকী চার্তর একাউন্তেন্তশিংনা মফম অদুগী ললোনবশিং অমসুং ফাইনান্সিয়েল রিপোর্ত তৌরিবা মরি লৈনবশিংদা মতেং পাংলি। লৈনগদৌরিবা এম.ও.য়ু. অসিনা কুৱেত্তা লৈবা ভারতকী চার্তর একাউন্তেন্তশিংগী অফবা মিংচৎ অমসুং থাজবা হেনগৎহনবদা মতেং পাংগনি। অচুম্বা ৱাফমশিং: a. মিদল ইস্ত লমদমদা আই.সি.এ.আই.গী মেম্বর ৬০০০ হেন্না লৈরি অমসুং এম.ও.য়ু. অসিনা কে.এ.এ.এ.দা মতেং পাংগনি অমসুং লমদম অদুদা লৈরিবা আই.সি.এ.আই.গী মেম্বরশিং কান্নগনি অমসুং আই.সি.এ.আই. মেম্বরশিংদা অহেনবা ইনোৎ পীগনি। b. এম.ও.য়ু. অসিগী পান্দমদি আই.সি.এ.আই.গী মেম্বরশিং, মহৈরোইশিং অমসুং মখোয়গী লুপশিংগী য়াইফনবা নাকল অনিমক্কী কান্নবা ফংগদবা মরি অমা শেমগৎপনি।
আই.সি.সি.আর.না শিন্দুনা পাংথোক্লিবা কুম্ভ গ্লোবেল পার্তিসিপেসন থৌরমদা শরুক য়ারিবা  মীহুৎ কাংবুদা প্রধান মন্ত্রীনা ৱা ঙাংখ্রে

ইন্দিয়ন কাউন্সিল ফোর কলচরেল রিলেসন্সনা ঙসি দিল্লীদা প্রভাসী ভারতীয় কেন্দ্রদা প্রয়াগরাজদা পাংথোক্লিবা কুম্ভ মেলাদা শরুক য়ারুবা লৈবাক ১৮৮দগী লাকপা মীহুৎ কাংবুদা হরাওবা ফোংদোক্নবা থৌরম অমা শিন্দুনা পাংথোকখ্রে। প্রধান মন্ত্রী নরেন্দ্র মোদী অমসুং মপাল থৌরম পুবা মন্ত্রী সুশ্মা স্বরাজনা মীহুৎ কাংবু ১৮৮গা লোয়ননা পুৱারি ওইরবা গ্রুপ ফোতো অমা নম্মিন্নখি। মীয়াম তিনখিবা অদুদা ৱা ঙাংলদুনা প্রয়াগরাজদা পাংথোক্লিবা কুম্ভ মেলাদগী হল্লকপদা ঙায়রিবা মীহুৎ কাংবুগা উনবা ফংবা অসিদা মহাক নুঙাইবা ফাওই হায়না প্রধান মন্ত্রীনা হায়খি। মহাক্না হায়খি মদুদি কনাগুম্বা মীওই অমনা কুম্ভ মেলাদা তশেংনা চৎলুদ্রিবা মখৈ কয়া য়াম্না চাওবা হেরিতেজনো হায়বদু মপুং ফানা থাগৎপা ঙম্লোই। মসিগী ত্রেদিসন অসি চহী লিশিং কয়াদগী অপনবা য়াওদনা চত্থদুনা লাক্লবনি হায়না মহাক্না ফোংদোকখি। মহাক্না হায়খি মদুদি কুম্ভ অসি তুংগীদমক্তা রোদমেপ অমগী মওং মতৌ শেম্বা অমসুং প্রোগ্রেস অদু য়েংশিন্নবা ধর্মগী লুচিংবশিং অমসুং সোসিয়েল রিফোর্মশিংগী মরক্তা খন্ন–নৈন্নবগীদমক ফোরম অমা ওইরি। প্রধান মন্ত্রীনা হায়খি মদুদি হৌজিক কুম্ভ মেলাদা মোদর্নিতী অমসুং তেক্নোলোজীবু থাজবা, স্পিরিচুয়েলিতী, অমসুং কলচরেল কোন্সিয়সনেসকা লোয়ননা পুনশিনহন্নবা হোৎনরি। মালেম অসিনা ভারতপু মসিগী মোদর্নিতী অমসুং মসিগী ইনাক খুল্লবা হেরিতেজ অনিমক্কীদমক শকখংলগনি হায়না প্রধান মন্ত্রীনা ফোংদোকখি। মহাক্না মালেমগী তোঙান তোঙানবা মফমশিংদগী লাক্লিবা মীহুৎ কাংবুশিংদা থাগৎপা ফোংদোকখি, অমদি হায়খি মদুদি মখোয়না শরুক য়ারিবা অসি কুম্ভগী মায় পাকপগী মরুওইবা শরুক অমনি। প্রধান মন্ত্রীনা ভারতকী লোক সভাগী মীখলবু “কুম্ভ ওফ দেমোক্রেসী” অমগুম ফোংদোকখি। মালেম পুম্বদগী মীয়াম্না শোয়দনা লাক্তুনা ভারতনা মসিগী লোকসভাগী মীখল পাংথোক্লিবা অসি য়েংগদবনি হায়না মহাক্না ফোংদোকখি।
প্রধান মন্ত্রীনা মীয়ামদা রথ য়াত্রাগী য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা মীয়ামদা রথ য়াত্রাগী য়াইফ-পাউজেল পীখ্রে। প্রধান মন্ত্রীনা ফোংদাকখি, “ভগবান জগন্নাথকী রথ য়াত্রাগী শেংলবা-শেংদোক্নীংঙাই ওইরবা থৌরম অসিদা ময়াম পুম্নমকপু থম্মোয়নুংদগী য়াইফ-পাউজেল পীজরি। থাজবা লাইনীং অমসুং ভক্তিনা থল্লবা য়াত্রা অসিনা ইরৈচাশিং পুম্নমক্কী পুন্সিদা নুংঙাইবা, অৱাৎ-অপা লৈতবা, লাইবক ফবা অমদি লায়না চেন্দবা পুন্সি অমা পুদুনা লাক্লসনু। জয় জগন্নাথ!”
প্রি-বজেৎ এক্সর্সাইজ অমদা প্রধান মন্ত্রীনা তোঙান তোঙানবা সেক্তোরেল গ্রুপশিংগা লোয়ননা মীফম পাংথোকখ্রে

প্রধান মন্ত্রী শ্রী নরেন্দ্র মোদীনা ভারত্তা দোলর ত্রিলিয়ন ৫গী ইকোনোমীগী পান্দম অদু ফংনবগীদমক স্তেক হোল্দর পুম্নমক্তা পুন্না হোৎনমিন্ননবা হায়খ্রে। প্রধান মন্ত্রীনা তোঙান তোঙানবা সেনিয়র ইকোনোমিস্তশিং, প্রাইভেৎ ইক্বিইতী/ভেঞ্চর কেপিতেলিস্তশিং, মেনুফেকচরিং, ত্রাবেল অমসুং তুরিজম, এপরেল অমসুং এফ.এম.সি.জি., এনালাইতিকশিং, এগ্রিকলচর, সাইন্স অমসুং তেক্নোলোজী অমসুং ফাইনান্সকী লমদা সবজেক্ত এক্সপার্তশিংগা লোয়ননা উন্নদুনা ৱারী শানখি। মীফম অসি প্রি-বজেৎ এক্সর্সাইজকী শরুক ওইনা ঙসি নই দিল্লীদা নীতি আয়োগতা পাংথোকখি। প্রধান মন্ত্রীনা হায়খি মদুদি পু্ং অনী চত্থখিবা খন্ন-নৈনখিবা অসিনা গ্রউন্দদা মীয়াম অমসুং মখোয়গী মরী লৈনবা লমশিংদা থবক তৌরিবা মখোয়শিং অদুগী এক্সপরিয়েন্স অদু মাংদা পুরকপদা মহাক নুংঙাইবা ফাওই। মহাক্না হায়খি মদুদি মসিনা পোলিসী শেম্লিবশিং অমসুং তোঙান তোঙানবা স্তেকহোল্দরশিংগী মরক্তা খুদোংচাবা হেঙ্গৎহল্লগনি। প্রধান মন্ত্রীনা হায়খি মদুদি দোলর ত্রিলিয়ন ৫গী ইকোনোমীগী ৱাখল্লোন অসি খুদক্তা দিবেলপ তোরকপা নত্তে অমদি মসি লৈবাক্কী পাঙ্গল শক্তিবু মমুৎ তানা খঙবদা য়ুমফম ওইবনি। প্রধান মন্ত্রীনা হায়খি মদুদি তুরিজম, অর্বান দিবেলপমেন্ত, ইনফ্রাস্ত্রকচর অমসুং এগ্রিদা য়ুমফম ওইবা ইন্দস্ত্রীগুম্বা সেক্তরশিংদা ইকোনোমীবু মাংলোমদা পুখৎনবা অমসুং এম্প্লোইমেন্ত জেনরেসনগীদমক অচৌবা পোতেন্সিয়েল অমা লৈরি। প্রধান মন্ত্রীনা হায়খি মদুদি মসিনা সমাজদা পোজিতিব মুদ অমা অমসুং “কেন দু” স্পিরিৎসু থৌগৎলগনি। মহাক্না হায়খি, “ঐখোয় পুন্না থবক তৌমিন্নগদবনি অমসুং জাতি অমগুম খনবা হৌগদবনি” খন্ন-নৈনবা অদুদা শরুক য়াখিবা মীহুৎ ৩৮ অদুগী মরক্তা শ্রী শঙ্কর অচার্য, শ্রী আর. রঙ্গরাজ, শ্রীমতী ফর্জানা আফ্রিদিগুম্বা ইকোনোমিস্তশিং, ভেঞ্চর কেপিতেলিস্ত শ্রী প্রদিপ শাহ, ইন্দস্ত্রেলিস্ত শ্রী অপ্পারাও মালাভারাপু, শ্রী দীপ কার্লা, শ্রী পতঞ্জলি গোবিন্দ কেস্বানি, শ্রী দীপক সেথ, শ্রী শ্রীকুমার মিশ্রা, সবজেক্ত এক্সপার্তশিং শ্রী অশিশ ধৱন অমসুং শ্রী শিব সরিন য়াওখি। মীফম অদুদা গৃহ মন্ত্রী শ্রী অমিত শাহ, রোদ ত্রান্সপোর্ত অমদি হায়ৱেজ অমসুং এম.এস.এম.ই.গী কেন্দ্রগী মন্ত্রী শ্রী নিতিন গাদকরি, রেলৱেজ অমসুং কম্মর্স মন্ত্রী শ্রী পিয়ুশ গোয়ল অমসুং এগ্রিকলচর অমসুং ফার্মর্স ৱেলফেয়র অমদি রুরেল দিবেলপমেন্ত, পঞ্চায়তি রাজকী মন্ত্রী শ্রী নরেন্দ্র তোমার, তোঙান তোঙানবা মন্ত্রালয়শিংদগী সেক্রেতরীশিং, নীতি আয়োগকী ভাইস-চেয়ারমেন শ্রী রজিব কুমার অমসুং নীতি আয়োগকী সি.ই.ও. শ্রী অমিতাব কান্তনা শরুক য়াখি।
প্রধান মন্ত্রীনা বরানসী অমসুং পতনাগী মরক্তা ত্রেন লমথাখ্রে, তোঙান তোঙানবা দিব্লপমেন্ত প্রোজেক্তশিং হৌদোকখ্রে, বরানাসিদা পাংথোকপা মীয়ামগী মীফমদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি বনারসকী মদুৱাদী রেলৱে স্তেসন অমসুং পতনাগী মরক্তা ত্রেন অমা লমথাখ্রে। মহাক্না তোঙান তোঙানবা দিব্লপমেন্ত প্রোজেক্তশিং হৌদোকখ্রে অমসুং বনারসকী দি এল দবল্যু গ্রাউন্দা পাংথোকপা মীয়ামগী মফম অমদা ৱা ঙাংখ্রে। ফ্রান্সকী রাষ্ট্রপতি ইমানুয়েল মেক্রোনবু তরাম্না ওকপিবগীদমক কাশিগী প্রজাশিংবু মহাক্না থাগৎপা ফোংদোকখি। বরানসীগী ইন্দস্ত্রীয়েল দিব্লপমেন্তকী খুদম অমা ওইরিবা দি এল দবল্যুবু মখা তানা শেমগৎনবা ভারত সরকারনা ৱারেপ লৌরে। হাউজিং সেক্তরদা রাজ্য সরকারনা হোৎনরিবশিং অদুদা মহাক্না থাগৎপা ফোংদোকখি। তোঙান তোঙানবা “ৱেস্ত তু ৱেল্থ” ইনিসিয়েতিবশিংদা পাংথোকপা একজিবিসন অদুদশু মহাক্না থাগৎপা ফোংদোকখি। বরানসীদা তুরিজমগীদমক অচৌবা পোতেন্সিএল লৈরি অমসুং সহর অসি লু নান্না থম্নবা হোৎনগদবনি হায়না মহাক্না হায়খি। হন্দক্তা লাওথোকখিবা আয়ুশ্মান ভারত স্কিমনা হকশেলগী লমদা চাওনা অহোংবা পুরক্লগনি হায়না প্রধান মন্ত্রীনা হায়খি। মসিনা লাইরবশিংদা অৱাংবা থাক্কী হেল্থক্যার ফংহল্লগনি হায়না মহাক্না মখা তাখি। প্রধান মন্ত্রীনা উত্তর প্রদেশকী রাজ্য সরকারবু স্কিমশিং মওং তানা ইমপ্লিমেন্ত তৌবগীদমক থাগৎপা ফোংদোকখি।
প্রধান মন্ত্রীনা লাতা মঙ্গেশকরবু মহাক্কী মপোক কুম্মোন্না লাকপদা নীংশিংখ্রে

প্রধান মন্ত্রী, শ্রী নরেন্দ্র মোদীনা লাতা মঙ্গেশকরবু মহাক্কী মপোক কুম্মোন্না লাকপদা নীংশিংখ্রে। শ্রী মোদীনা পাউদমখি মদুদি আয়োধ্যাগী চৌক অমদি লাতা দিদিগী মমিংদা থোনলগনি অমসুং মসিমক ভারতকী শক্নাইরবা মীশকশিংগী মনুংদা অমা ওইরিবা মীশক অমবু ইকাইখুম্নবগী মতীক চাবা মশক অমনি। প্রধান মন্ত্রীনা ত্বীৎ তৌখি; "লাতা দিদিবু মহাক্কী মপোক নুমিৎনা লাকপদা নীংশিংজরি। ঐহাক্না নীংশিংবা কয়াগী মতীক লৈ … মহাক্না নুংশিবা কয়া উৎপীখিবা মশীং থীঙমদ্রবা মীকুপ কয়া লৈখি। ঙসিদি ঐহাক য়াম্না হরাউজৈ, মরমদি আয়োধ্যাগী চৌক অমদি মহাক্কী মমিংদা থোনলগনি। মসিমক ভারতকী শক্নাইরবী মীশকশিংগী মনুংদা অমা ওইরিবা মীশক অমবু ইকাইখুম্নবগী মতীক চাবা মশক অমনি।"